钦定古今图书集成/明伦汇编/氏族典/第124卷 > 陈斗龙
## 钦定古今图书集成/明伦汇编/氏族典/第124卷 > 陈斗龙

按《浙江通志》：“斗龙，昌化人。父天泽，娶盛，无子，求宜子
者于钱塘清湖王氏，生斗龙与盛不合，谢还。至元间，
父母病卒，斗龙居丧甚哀。或告曰：‘汝母王氏生汝数
月被遣。斗龙哭，即日与妻诀，誓欲见母。凡六年，于永
丰礼贤镇得焉。为施氏妇，老矣。施怜而还之。至家，徽
寇犯邑，斗龙与妻负母入百丈山，遇贼稽首曰：‘幼不
知母，求六年方得归，吾夫妇死无恨矣。但虑母无养’’。”
贼咨嗟舍去，里中人亦赖以免焉。